laion/Wikipedia-Exotic huggingface dataset:
ქვეყნების სია ინგლისურენოვანი მოსახლეობის რაოდენობის მიხედვით

ქვემოთ მოყვანილია მსოფლიოს ქვეყნებში ინგლისურ ენაზე მოლაპარაკე ადამიანების მონაცემები, მშობლიურ და მეორე ენაზე მოლაპარაკე ხალხის ჩათვლით. ევროპის კავშირი არის ქვეყნებს შორის კავშირი და შედგება 28 წევრი სახელმწიფოსაგან. 2012 წელს საერთო ინგლისურენოვანი მოსახლეობა შეადგენდა 256 876 220 ადამიანს (მოსახლეობის საერთო რაოდენობა — 500 000 000 ადამიანი ანუ 51 %), მათ შორის 65 478 252 ადამიანისთვის ის იყო მშობლიური და 191 397 968 ადამიანისთვის არამშობლიური. https://www.teachingenglish.org.uk/sites/teacheng/files/Euromonitor%20Report%20A4.pdf https://www.teachingenglish.org.uk/sites/teacheng/files/Euromonitor%20report%20final%20July%202012.pdf (2005) „English“, რედ. Raymond G. Gordon, Jr. (ed.): Ethnologue: Languages of the World, Fifteenth, Dallas, Texas: SIL International. ISBN 1-55671-159-X. ციტირების თარიღი: 2006-03-17.  Eurobarometer report – Europeans and their languages, February 2006 (pdf). Only includes EU citizens aged 15 and above. Eurobarometer report – Europeans and their languages, June 2012 (pdf). Only includes EU citizens aged 15 and above. Crystal, David (2003). The Cambridge Encyclopedia of the English Language, Second, Cambridge, UK: Cambridge University Press, გვ. 109. ISBN 0-521-53033-4. ციტირების თარიღი: 2006-07-20.  ↑ Statistics on second language speakers are inevitably not precise; partly because there is no widely agreed definition of second language speakers – there is no differentiation between countries where English is the lingua franca and those where it is not. ↑ European and their languages 2012. Eurobarometer. ციტირების თარიღი: 2 January 2013. ↑ Population at 1 January. Eurostat. ციტირების თარიღი: 2 January 2013.
კერინჩი

კერინჩი ან ინდრაპურა (ინდონ. Kerinci) — მოქმედი ვულკანი ინდონეზიაში, ბარისანის ქედზე. წარმოადგენს ინდონეზიის უმაღლეს ვულკანსა და კუნძულ სუმატრის უმაღლეს წერტილს. სიმაღლე 3805 მ. გარშემორტყმულია კერინჩი-სებლატის ეროვნული პარკის ტყეებით, სადაც გვხვდება საფრთხეში მყოფი სახეობები: სუმატრის ვეფხვი და სუმატრის მარტორქა. კერინჩი მდებარეობს ჯამბის პროვინციის კერინჩის სარეგენტოსა და დასავლეთი სუმატრის პროვინციის სამხრეთის სოლოკის სარეგენტოს საზღვარზე, კუნძულის დასავლეთ ცენტრალურ ნაწილში, დასავლეთის სანაპიროს სიახლოვეს, ქალაქ პადანგის სამხრეთით დაახლოებით 130 კმ-ში. მწვერვალზე არის 600 მ სიგანისა და დაახლოებით 400 მ-ის სიღრმის ვულკანური კრატერი, რომელიც ნაწილობრივ ამოვსებულია პატარა კრატერული ტბით. კერინჩი უმეტესწილად აგებულია ანდეზიტური ლავებით. ძველი კონუსის ფუძის სიგანე 13-დან 25 კმ-მდეა; მას ართულებს მსხვილი კალდერა, რომლის კიდეზე მდებარეობს მაღალი კლდოვანი მწვერვალები. მთაზე სულ 15 ტბაა, რომელთაგან უდიდესია კერინჩის ტბა და გუნუნგ-ტუჯუჰის ტბა. 4200 ჰა ფართობის მქონე კერინჩის ტბა გაწოლილია 650 მ სიმაღლეზე. გუნუნგ-ტუჯუჰის ტბა სამხრეთ-აღმოსავლეთი აზიის ყველაზე მაღლა მდებარე ტბაა, მისი სიმაღლე ზღვის დონიდან 1996 მ-ია. კერინჩის კალთებზე ნოტიო ტროპიკული ტყეებია, მწვერვალისკენ მათ ცვლიან უსიცოცხლო ვულკანური ლანდშაფტები. უკანასკნელი ამოფრქვევა მოხდა 2013 წლის ივნისში. კერინჩი პირველად დაიპყრეს არენდ ლუდოლფ ვან ჰასელტმა და დანიელ დავიდ ვეთმა 1877 წლის დეკემბერში. კერინჩი — სტატია დიდი რუსული ენციკლოპედიიდან (რუსული) კერინჩი — გლობალური ვულკანიზმის პროგრამა (ინგლისური)
ფრიგანა

ფრიგანა (ბერძ. phryganon — ფიჩხი) — ქსეროფილური ქონდარა, ხშირად ეკლიანი და ბალიშა ბუჩქების, ბუჩქბალახებისა და ბალახების (მათ შორის ბევრი ეფემერის) მცენარეულობა. მისი გავრცელების კლასიკური მხარეა ხმელთაშუაზღვისპირეთი, სადაც ვითარდება ჩვეულებრივად მაკვისის, გარიგას და მუხნარების გაჩეხის შედეგად; დამახასიათებელია ეკლიანი ურაშა, ეკლიანი რძიანა, კურდღლისცოცხა, გლერძი და სხვა. ანალოგიური მცენარეულობა ფართოდაა გავრცელებული წინა აზიაში, ყირიმში, კავკასიასა და შუა აზიაში. საქართველოში ფრიგანას ქმნის გლერძის, ზღარბას, ბეგქონდარას, მუზარადას, სალბის (მაგ., გარეჯის სალბი), დედაფუტკარას და სხვა ფიტოცენოზები; ვითარდება მშრალ ხირხატიან ადგილებში მთის ზემო სარტყლამდე. ნიადაგდაცვითი მნიშვნელობა აქვს. ფრიგანას თავისებური ვარიანტია ტომილარია. სახოკია მ., ქართული საბჭოთა ენციკლოპედია, ტ. 10, თბ., 1986. — გვ. 400.
ფრიდრიხ ვილჰელმი

ფრიდრიხ ვილჰელმი შეიძლება აღნიშნავდეს: ფრიდრიხ ვილჰელმ I ფრიდრიხ ვილჰელმ II ფრიდრიხ ვილჰელმ III ფრიდრიხ ვილჰელმ IV
ფრიდრიხი

ფრიდრიხი შეიძლება აღნიშნავდეს: ფრიდრიხ I ბარბაროსა ფრიდრიხ I (პრუსია) — პირველი „მეფე პრუსიაში“ ფრიდრიხ II დიდი ფრიდრიხ II შტაუფენი ფრიდრიხ III (გერმანიის იმპერია) — გერმანიის კაიზერი და პრუსიის მეფე ფრიდრიხ VI (ბადენ-დურლახის მარკგრაფი) — ბადენ-დურლახის მარკგრაფი
ქვეყნების და ტერიტორიების სია, სადაც ინგლისური ოფიციალური ენაა

სიაში მოყვანილია სუვერენული სახელმწიფოების და დამოკიდებული ტერიტორის ჩამონათვალი, სადაც ინგლისური ― ოფიციალური ენაა. სიაში ჩამოთვლილი ზოგიერთი სახელმწიფო, როგორებიცაა: ინგლისი, ინდოეთი, ირლანდია, ახალი ზელანდია, კანადა და ფილიპინები, ინგლისურ ენას იყენებენ, როგორც ოფიციალურს, მაგრამ მის გარდა არსებობენ სხვა ოფიციალური ენები. სიაში ასევე ჩამოთვლილია ქვეყნები, სადაც ინგლისური უპირატესი ენაა, მაგრამ არ აქვს ოფიციალური სტატუსი. ავსტრალიაში ინგლისურ ენაზე ლაპარაკობს მოსახლეობის უმრავლესობა და ის ერთადერთი ენაა, რომელსაც იყენებენ სამთავრობო დაწესებულებებში და მიუხედავად ამისა ავსტრალიას არ აქვს ოფიციალური ენა. ჩამოთვლილ ქვეყნებთან ერთად, ინგლისურ ენას აქვს სამუშაო ენის ოფიციალური სტატუსი აღმოსავლეთ ტიმორში. ანგლოფონები ანგლოსფერო ქვეყნების სია ინგლისურენოვანი მოსახლეობის რაოდენობის მიხედვით ^1 მონაცემები მოსახლეობის შესახებ ეყრდნობა მსოფლიოს ქვეყნების და ტერიტორიების მოსახლეობის რაოდენობის სიას. ^2 ჰონგ-კონგი ― დიდი ბრიტანეთის ყოფილი კოლონიაა (1843—1981 წლები) ბრიტანეთის დამოკიდებული ტერიტორია 1981—1997 წლებში და 1997 წლიდან ჩინეთის სპეციალური ადმინისტრაციული ერთეული. ^3 პუერტო-რიკო, ისტორიულად და გეოგრაფიულად დაკავშირებულია ესპანურ ენაზე მოლაპარაკე კარიბებთან; ესპანური ენა — პუერტორიკოელების უმრავლესობის ძირითადი ენაა. ^4 გუამი ეკუთვნის აშშ-ს. ^5 აშშ-ის ვირჯინის კუნძულები ეკუთვნის აშშ-ს. ^6 ჯერზი ― დიდი ბრიტანეთის გვირგვინის მიწა. ^7 ჩრდილოეთ მარიანას კუნძულები ― გაერთიანებული ერების ორგანიზაციის სამეურვეო ტერიტორია აშშ-ის მმართველობის ქვეშ. ^8 მენი ― დიდი ბრიტანეთის გვირგვინის მიწა. ^9 ბერმუდის კუნძულები ― გაერთიანებული სამეფოს ტერიტორია. ^10 გერნზი ― დიდი ბრიტანეთის გვირგვინის მიწა. ^11 ამერიკის სამოა ეკუთვნის აშშ-ს. ^12 შობის კუნძული ეკუთვნის ავსტრალიას. ^13 პიტკერნის კუნძულები ― გაერთიანებული სამეფოს ტერიტორია. ^14 ფართედ გამოყენებადი, მაგრამ არ არის ოფიციალური. ↑ „Country profile: Nigeria“. BBC News. April 30, 2008. ციტირების თარიღი: November 10, 2008. ↑ Constitution of the Republic of the Philippines, Article XIV, Chanrobles Law Library, 1987, http://www.chanrobles.com/article14language.htm. წაკითხვის თარიღი: October 27, 2007 ↑ United Kingdom; Key Facts, Commonwealth Secretariat, http://www.thecommonwealth.org/YearbookHomeInternal/139560/. წაკითხვის თარიღი: April 23, 2008 ↑ The Constitution of Jamaica (section 20(6e) — implicit)
სიგურდურ ინგი იოჰანსონი

სიგურდურ ინგი იოჰანსონი (ისლ. Sigurður Ingi Jóhannsson; დ. 20 აპრილი, 1962) — ისლანდიელი პოლიტიკოსი და ისლანდიის პრემიერ-მინისტრი. პროგრესული პარტიის წევრი. 2013 წლიდან იყო ისლანდიის მეთევზეობისა და სოფლის მეურნეობის მინისტრი. ყოფილი გარემოს დაცვის და ბუნებრივი რესურსების მინისტრი 2014 წლის 31 დეკემბრამდე და მისი პოსტი ჩაიბარა სიგრუნ მაგნუსდოტირმა, ხოლო იგი კვლავ დაინიშნა მეთევზეობისა და სოფლის მეურნეობის მინისტრად. მას შემდეგ, რაც სიგმიუნდურ გიუნლეიქსონი პანამის დოკუმენტების გაჟონვის შემდეგ გადადგა მისი თანამდებობა დაიკავა სიგურდურ ინგი იოჰანსონმა. Biography of Sigurður on Althing ↑ Reuters. (6 April 2016) Iceland Government Coalition Appoints Johannsson as New PM-Progressive Party MP. The New York Times. The New York Times. ციტირების თარიღი: 6 April 2016. ↑ Hafstad, Vala. (6 April 2016) Sigurður Ingi Jóhannsson Iceland’s New PM. Iceland Review. ციტირების თარიღი: 6 April 2016. ↑ THE ASSOCIATED PRESS. (6 April 2016) Johannsson to Seek Approval to Become Iceland's Next PM. The New York Times. ციტირების თარიღი: 6 April 2016.
კურტანი

კურტანი — ტვირთის მზიდავი მუშის (კურტანიანი მუშა) ზურგზე მოსაკიდებელი, რომელიც ტვირთის საყრდენ ფართობს ზრდიდა და ამით სიმძიმის ტარებას აადვილებდა. კურტანს სამკუთხედის ფორმა ჰქონდა, რომლის სიგრძე იყო 60-70 სმ, ძირი 20-25 სმ (სისქე) და 40-50 (სიგანე). მისი ზედა ნაწილი თხელი იყო, ბოლო კი საკმაოდ ამაღლებული. მზადდებოდა მაგარი, უხეში ქსოვილისგან. კურტანის ზედაპირი ლამაზი, ჭრელი ფარდაგისა იყო, ზურგის მხარეს კი — შედარებით რბილი ქროვილის. ზურგის მხრიდან, ხელის გასაყრელად, მიკერებული ჰქონდა დაგრეხილი ქსოვილის მსხვილი სამკლაურები. კურტანის აუცილებელი ატრიბუტი იყო ფართო და სქელი ტყავისაგან დამზადებული ღვედი ან მსხვილი თოკი, რომლითაც მაგრდებოდა კურტანიანი მუშის ზურგზე გადასატანად დადებული დიდი ზომის ტვირთი. თბილისში კურტანიან მუშებს თავისი ადგილი „ბირჟა“ ჰქონდათ. იყვნენ ბაზრის მაღაზიის (დუქნების) და ქარვასლების კურტანიანი მუშები, რომელთაც ეკრძალებოდათ სხვის სამუშაო ადგილას საქმიანობა. გარდა ამისა, მუშები დასპეციალებული იყვნენ გადასატანი ტვირთის მიხედვით (მაგ. ავეჯის გადამტანი მუშების სურსათ-სანოვაგის გადამტანი მუშები და ა.შ). XIX საუკუნის 80-იან წლებამდე თბილისში მუშები ძირითადად რაჭიდან ჩამოსული გლეხები იყვნენ. გერმანელი მწერალი ნ. დუნკელ-ველინგი, რომელიც თბილისში XIX საუკუნის 50-იან წლებში იყო, გაზეთ „კავკაზში“ წერდა: „თათრის მოედანზე შეხვდებით აუარებელ მუშას (ტვირთის მზიდავს) რომლებიც მზად არიან უმნიშვნელო სასყიდლით წაიღონ ტვირთი ქალაქის შორეული უბნისკენ, მათ თავიანთი ამქარი აქეთ და ჰყავთ უსტაბაში, რომელიც მკაცრად ადევნებს თვალყურს, რომ სამუშაოზე ერთმანეთს არ შეეცილონ. ვერც ერთი ტფილისელი ვერ უსაყვედურებს მათ და ვერ იტყვის, რომ მუშას დანიშნულ ადგილას არ მიეტანოს ის, რისი წაღებაც მისთვის დაევალებინათ. ეს... უპატიოსნესი ხალხია“. თბილისელი მუშის პატიოსნობაზე წერს XIX საუკუნის 80-იან წლებში თბილისში ჩამოსული რუსი მწერალი ევგენი მარკოვი: „თბილისის კურტნიანი მუშები ატარებენ უპატიოსნეს ადამიანთა სახელს. ჩამოსულები სრულიად უშიშრად ანდობენ მათ თავიანთ ბარგს, ფულს და ძვირფას ნივთებსაც“. თბილისში წვიმების შემდეგ ქალაქის ქუჩებში სიარული ჭირდა. დიმიტრი ყიფიანი მოგვითხრობს: „ავდარში... არაერთხელ მინახავს, როგორ მოიყვანდნენ ხოლმე მანდილოსნებს... ქოლგის ქვეშ შეფარებულს, ზორბა მუშის კისერზე დამჯდარს“. XIX საუკუნის 80-იან წლებამდე თბილისში 2000-მდე კურტანიანი მუშა იყო, ძირითადად ქართველები, შემდეგ მათი ადგილი თანდათან დაიკავეს თურქეთიდან შემოსულმა თურქ-იეზიდებმა, XIX საუკუნის ქართულ პოეზიაშიც პოვა ასახვა თბილისელი კურტანიანი მუშის ცხოვრებამ: „და, თუ დაღამდა თავთ დაიდებ ერთგულ კურტანსა და სადმე ქვებზედ მიეგდები იმ ფიქრით, რომ ხვალ ისევ ამგვარად განაგრძელებ უღმრთო შრომასა“ (ილია ჭავჭავაძე „მუშა“, 1860). კურტანიანი მუშისადმი არის მიძღვნილი გრიგოლ ორბელიანის ცნობილი ლექსი „მუშა ბოქულაძე“. XX საუკუნის 50-იან წლებში თბილისში დაიწყო ე.წ. „კურტან-თმებრძოლობა“, ვინაიდან მუშურ-გლეხურ სახელმწიფოს აღარ შეეფერებოდა კურტნიანი მუშა, 1957-68 კარლ მარქსის (ახლანდელი ზაარბრიოკენის) მოედანზე ჩატარებული ერთ-ერთი რეიდის დროს კონფისკებულ კურტანიანებს პირდაპირ მტკვარში ყრიდნენ. იმ დროიდან კურტანი სამუზეუმო ექსპონტად იქცა. ენციკლოპედია „თბილისი“, გვ. 617, თბ., 2002.
იორუბა (ენა)

იორუბა — აფრიკაში მოსახლე ხალხის იორუბას ენა, მიეკუთვნება კვას ჯგუფს. გავრცელებულია ნიგერიაში, ნიგერში, ბენინში, ტოგოში, სიერა-ლეონეში. იგი ერთაშორის ურთიერთობის ენას წარმოადგენს. ნიგერიაში გამოიყენება როგორც ოფიციალური ენა სახელმწიფო დაწესებულებებში შტატების დონეზე (ჰაუსასთან, იგბოსთან და ინგლისურთან ერთად). მოლაპარაკეთა რაოდენობა: >20 მლნ ენის კოდი: yo სახელწოდება: yo, en - Yoruba; eo - Joruba დამწერლობა: ლათინური იორუბას 30-ზე მეტი დიალექტი აქვს, დამწერლობა ლათინურ გრაფიკაზეა XIX საუკუნის შუახნებიდან.. გავრცელების არეალი: ნიგერია, ბენინი იორუბაზე არსებობს მხატვრული ლიტერატურა, წარმოებს სწავლება დაწყებით სკოლებში, გადაიცემა რადიოთი … ფრაზები და სიტყვები გამარჯობა - E kú àárò; E kú òsán; E kú ìròle კეთილი იყოს თქვენი მობრძანება - E kaabo გმადლობთ - E se é; Oshe კი / არა - En; Béè ni / Rara; Béè kó გეთაყვა - E jòwó; O jòwó ნახვამდის - Ō dâbò რიცხვები 1 - ení, 2 - èjì, 3 - èta, 4 - èrin, 5 - àrún, 6 - èfà, 7 - èje, 8 - èjo, 9 - èsán, 10 - èwáá Adetugbọ, Abiọdun (1982). „Towards a Yoruba Dialectology“, რედ. Afọlayan (ed.): Yoruba Language and Literature, გვ. 207–224.  Afọlayan, Adebisi (ed.) (1982). Yoruba language and literature. Ifẹ / Ibadan: University of Ifẹ Press / Ibadan University Press.  Ajayi, J.F. Ade (1960). „How Yoruba was Reduced to Writing“. Odu: A Journal of Yoruba, Ẹdo and Related Studies (8): 49–58. Bamgboṣe, Ayọ (1965a). „Assimilation and contraction in Yoruba“. Journal of West African Languages (2): 21–27. Bamgboṣe, Ayọ (1965b). Yoruba Orthography. Ibadan: Ibadan University Press.  Bamgboṣe, Ayọ (1969). „Yoruba“, რედ. Elizabeth Dunstan (ed.): Twelve Nigerian Languages. New York: Africana Publishing Corp, გვ. 166. ISBN 0-8419-0031-0.  Abibitumi Kasa — Hundreds of Yorùbá Language Resources both original/unavailable elsewhere and compiled from the best on/off the web დაარქივებული 2017-10-11 საიტზე Wayback Machine. Yoruba Translation - Free online translation service instantly Yorùbá. დაარქივებული 2021-04-13 საიტზე Wayback Machine. Map of Yoruba language from the LL-Map project დაარქივებული 2013-03-25 საიტზე Wayback Machine. kasahorow Yoruba Dictionary დაარქივებული 2010-10-22 საიტზე Wayback Machine. Ọrọ èdè Yorùbá დაარქივებული 2012-04-02 საიტზე Wayback Machine. Omniglot: Yoruba orthography Yoruba dictionary
ალოფონები

ალოფონები (ძვ. ბერძნ. ἄλλος „სხვა, სხვანაირი“ და φωνή „ხმა“) — ფართე გაგებით რომელიმე ქვეყნის მოსახლეობა, რომლისთვისაც მოცემული სახელმწიფოს ტერიტორიაზე მშობლიურ ენად ითვლება არასახელმწიფოებრივი (არაოფიციალური) ენა. როგორც წესი, მოსახლეობის ასეთი ჯგუფები ყალიბდება უახლოესი მასობრივი იმიგრაციის დროს ქვეყანაში. კანადური საზოგადოების უფრო ვიწრო კონტექსტში მოიხმარება, როგორც დემოგრაფიული ტერმინი ქვეყნის იმ მაცხოვრებლების აღსანიშნავად (რომლებიც 2001 წლის აღწერის მონაცემებით შეადგენდნენ მოსახლეობის 17,1 %-ს), რომლებისთვისაც არც ინგლისური და არც ფრანგული ენა არ არის მშობლიური (ეს ორი ენა ოფიციალურია კანადაში). ტერმინი გამოიყენება ინგლისურ ენაზე (ანგლოფონები) (59,2 %) და ფრანგულ ენაზე მოლაპარაკე (ფრანკოფონები) — 23,7 % მოლაპარაკე ჯგუფების საწინააღმდეგოდ. ტერმინი ფართედ გამოიყენება კანადის ორივე ოფიციალურ ენაში, განსაკუთრებით ფრანგულში, ასევე მთელ მსოფლიოში (მაგალითად, „hollandophone“, „lusophone“ და ა. შ). დროთა განმავლობაში კანადის ალოფონების დიდი ნაწილი გადადის ქვეყნის ერთ-ერთ ოფიციალურ ენაზე (ზოგიერთ შემთხვევაში ორივეზე). ოფიციალურად ფრანგულენოვანი კვებეკის პროვინციის ფარგლებს გარეთ ალოფონების 97,0 %-მდე დროთა განმავლობაში მთლიანად ან ნაწილობრივ გადადის ინგლისურ ენაზე. ესენია ეგრეთ წოდებული ანგლოტროპები, ანუ ალოფონები, რომლებიც უპირატესობას აძლევენ ინგლისურ ენას. მათ როგორც წესი მიეკუთვნება აშშ-ის და დიდი ბრიტანეთის ყოფილი კოლონიებიდან ჩამოსულები (ინდოეთი, პაკისტანი, ფილიპინები). იშვიათ გამონაკლისს (3,0 %) შეადგენენ ზოგიერთი უახლოეს პერიოდში ჩამოსული აფრიკული, ფრანკო-ანტილური და ლათინოამერიკული წარმოშობის ალოფონები ორენოვან ქალაქებში — ონტარიოს პროვინციის ოტავაში და ნიუ-ბრანსუიკის პროვინციის მონქტონში, ანუ იქ, სადაც არსებობენ ფრანგულენოვანი უნივერსიტეტები. თვითონ კვებეკის პროვინციაში, სადაც ერთადერთი ოფიციალური ენა 1977 წლიდან არის ფრანგული, ალოფონების ენობრივი პრეფერენცია უფრო მრავალფეროვანია; ისინი თანდათანობით იხრებიან ფრანგული ენისკენ. თუ 1970-იანი წლების დასაწყისში ფრანკოტროპები შეადგენდნენ ალოფონების მხოლოდ დაახლოებით 20 %-ს, ხოლო ანგლოტროპების წილი აღწევდა 80 %-ს, 2006 წლის აღწერის მონაცემებით, ახალი ემიგრანტების 75 %-მდე ირჩევს ფრანგულ ენაზე გადასვლას, ხოლო ინგლისურს უპირატესობას ანიჭებს მხოლოდ 25 % და ეს წილი კიდევ უფრო ეცემა. ასეთი ცვლილება კარგად აიხსნება უნიკალური კვებეკ-კანადის საიმიგრაციო შეთანხმებით, რომელიც პროვინციამ დადო ფედერალურ მთავრობასთან 1991 წელს. მსოფლიო დემოგრაფიაში, ისტორიოგრაფიაში და ეთნოგრაფიაში ასევე არსებობს ამ ტერმინის ანალოგიური ტერმინები: რუსოფონები ესპანოფონები ლუზოფონები ფრანკოფონები ანგლოფონები კანადის სახელმწიფო სტატისტიკის კომიტეტის ოფიციალური გვერდი (ინგლისურ და ფრანგულ ენებზე) ↑ Tableau 14 Utilisation d'une langue officielle le plus souvent à la maison chez les immigrants allophones selon la période d?immigration, Québec, 1971, 1991, 2001 et 2006
ლევან დათუნაშვილი

ლევან დათუნაშვილი (დ. 18 იანვარი, 1983, თბილისი, საქართველო) — საქართველოს მორაგბეთა ეროვნული ნაკრების მეორეხაზელი. დღეისათვის დათუნაშვილი საფრანგეთის კლუბ „ორიკას“ ღირსებას იცავს. საქართველოს ეროვნული ნაკრების მაისურით 75 კეპი და 20 ქულა აქვს მოპოვებული. ლევანის დებიუტი 2004 წლის 22 თებერვალს, საქართველო — ესპანეთის მატჩის დროს შედგა, რომელიც ფრედ 6:6 დასრულდა. დათუნაშვილი 2007 წლის რაგბის მსოფლიო ჩემპიონატზე საქართველოს შემადგენლობაში იყო.
ბრანკო ჩოპიჩი

ბრანკო ჩოპიჩი (სერბ. Бранко Ћопић; დ. 1 იანვარი, 1915, ჰაშანი — გ. 26 მარტი, 1984, ბელგრადი.) — იუგოსლავი მწერალი. სერბეთის (1968) და ბოსნია და ჰერცეგოვინის მეცნიერებათა და ხელოვნებათა აკადემიების (1973) წევრი. ბრანკო იყო ბოსნიელი სერბი, რომელიც დაიბადა ქალაქ ბოსანკა-კრუპას მახლობელ სოფელ ჰაშანიში. ის სკოლაში დადიოდა სარაევოსა და კარლოვაციში. 1940 წელს დაამთავრა ბელგრადის უნივერსიტეტის ფილოსოფიის ფაკულტეტი. 1941 წელს ბოსნიური კრაინას აჯანყების დროს ის პარტიზანებს შეუერთდა და მეორე მსოფლიო ომის დასრულებამდე მათ რიგებში იყო. ამ პერიოდმა მნიშვნელოვანი გავლენა მოახდინა მის შემოქმედებაზე. ომის დასრულების შემდეგ დაბრუნდა ბელგრადში და 1949 წლამდე საბავშვო ჟურნალ პიონერი-ს დირექტორი იყო. 1951 წლიდან გარდაცვალებამდე იყო პროფესიონალი მწერალი. მისი ნაწარმოებეის მიხედვით გადაღებულია სატელევიზიო სერიები და ნათარგმნია მრავალ ენაზე. ის გამოსახული იყო ბოსნია და ჰერცეგოვინის 50-იან კონვერტირებად მარკაზე. ბრანკომ სიცოცხლე თვითმკვლელობით დაასრულა. ის ცენტრალურ ბელგრადში ბრანკოს ხიდიდან გადახტა. დაკრძალულია ბელგრადის ახალ სასაფლაოზე. Prolom – გახლეჩვა(1952) Gluvi barut – ჩუმი დენთი (1957) Ne tuguj, bronzana stražo – ბრინჯაოს დაცვა, არ დაღონდე (1958) Osma ofanziva – რვა იერიში (1966) Orlovi rano lete – არწივები ადრიდან დაფრინავენ (1957), Slavno vojevanje – სასახელო ბრძოლა (1960) Bitka u Zlatnoj dolini – ოქროს ხეობის ბრძოლა Magareće godine – რთული წლები; Balada o ribaru i mačku – მეთევზის და კატის ბალადა Glava u klancu noge na vrancu – თავი ცხენის უნაგირზე Ježeva kućica – ჰიდგეჰოგის სახლი Doživljaji mačka Toše – კატა ტიშოს გამოცდილება Bašta sljezove boje – გარდენას ფერი მარშმალო "Živjeće ovaj narod" (1947) "Major Bauk" (1951) "Grob u žitu" (1951) "Nikoletina Bursać (1964) "Orlovi rano lete" (1966) "Četrdeset prva" (1971) "Hajdučka vremena" (1977) "Mala moja iz Bosanske Krupe" (1978) "Osma ofanziva", TV-series (1979) "Bježaćemo čak u Liku" (1979) "Odumiranje međeda" (1982) "Smiješne i druge priče" TV-series (1986) "Razgovori stari" (1986) "Gluvi barut" (1990) "Magareće godine" (1994) ვიკისაწყობში არის გვერდი თემაზე: ბრანკო ჩოპიჩი სერბული ლიტერატურა ↑ 1.0 1.1 1.2 Deutsche Nationalbibliothek Record #118670026 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 4.0 4.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 5.0 5.1 5.2 The Fine Art Archive — 2003. <a href="https://wikidata.org/wiki/Track:Q10855166"></a> ↑ Find a Grave — 1996. <a href="https://wikidata.org/wiki/Track:Q63056"></a> ↑ 7.0 7.1 Czech National Authority Database <a href="https://wikidata.org/wiki/Track:Q13550863"></a> ↑ НИН online ↑ Branko Ćopić, «Moj život i književni rad». დაარქივებული 2009-06-26 საიტზე Wayback Machine. (სერბული)
ქართული ძალა

ქართული ძალა — ქართული ნაციონალისტური ორგანიზაცია საქართველოში 2015 წლიდან. ქართული ძალის წარმომადგენლების თქმით, ისინი მკაცრად აპროტესტებენ საქართველოში რუსული სპეცსამსახურეების პოლიტიკის გატარებას, ამავდროულად ეწინააღმდეგებიან დასავლეთიდან ლიბერალური ფასეულობების შემოტანასაც. ორგანიზაცია დაფუძნდა 2015 წლის 31 ივლისს. 19 აგვისტოს, ბათუმის ცენტრში ქართულმა ძალამ გამართა გაცნობითი ხასიათის მარში. 29 სეექტემბერს, სოხუმის დაცემის წლისთავზე გმირთა მოედანზე და თბილისის პარლმენტის შენობის წინ გაიმართა მდუმარე აქცია ჩირაღდნებით, ლოზუნგით „აფხაზეთი და სამაჩაბლო საქართველოა!“. იმავე წლის 27 ნოემბერს მიტინგი რუსთაველის ძეგლთან, რომლის მთავარი მოთხოვნაც თბილისში ქართველი გენერლის, გიორგი მაზნიაშვილის ძეგლის დადგმა იყო. აქტივისტებმა ამ საქმის შესასრულებლად ხელმოწერების შეგროვებაც დაიწყეს. 2016 წლის 3 აპრილს გაიმართა მცირე მსვლელობა-მარში რუსთაველის გამზირიდან გერმანიის საელჩოს მიმართულებით. საპროტესტო აქცია საპატრულო პოლიციის თანამშრომლების თანხლებით წარიმართა, პროტესტის მოტივი კი სირიიდან და ერაყიდან, სირიის სამოქალაქო ომის მიზეზით წამოსულ ლტოლვილთა მიღების თემის წინ წამოწევა იყო. 2016 წლის 17 მაისს „ქართული ძალის“ აჭარელი აქტივისტების მონაწილეობით „ოჯახის სიწმინდისა და ტრადიციული ღირებულებების დაცვის დღის“ აღსანიშნავად მოეწყო მსვლელობა ბათუმში, ილია ჭავჭავაძის ძეგლიდან საკათედრო ტაძრის მიმართულებით. 2016 წლის 27 სექტემბერს „ქართული ძალის“ წევრებმა თბილისის „დინამოს“ ულტრასებთან ერთად სოხუმის დაცემის დღეს მოაწყვეს მსვლელობა თბილისის დავით აღმაშენებლის გამზირზე, რომელიც თურქული მაღაზიების და ბარების დარბევით დასრულდა. აქციაზე წარმოდგენილი იყო თეთრი ნაციონალიზმის სიმბოლიკა. ქართული ძალა - ვიდეომიმართვა ოფიციალური Facebook გვერდი ↑ რადიკალური ნაციონალისტური ორგანიზაცია “ქართული ძალა” – პირადად მოგთხოვთ პასუხს – ვიდეო. REGNEWS.GE. ციტირების თარიღი: 10 აპრილი 2016.[მკვდარი ბმული] ↑ დაიდგას თბილისში გენერალ მაზნიაშვილის ძეგლი. ↑ დღეს “ქართული ძალის” საპროტესტო აქცია -მარში გაიმართა. თავისუფალი თაობა. დაარქივებულია ორიგინალიდან — 2016-04-04. ციტირების თარიღი: 10 აპრილი 2016. ↑ ქართული ძალა / Georgian Power. ქართული სიმართლე. ციტირების თარიღი: 23 მაისი 2016.[მკვდარი ბმული] ↑ ნეონაცისტების მარში თბილისში — „თეთრი ნაციონალიზმის“ სიმბოლიკით. Global Research. ციტირების თარიღი: 15 ნოემბერი, 2019.[მკვდარი ბმული]
ბარდაჩა

ბარდაჩა (სერბ. Језеро Бардача) — ტბებსა და ჭაობების კომპლექსი ბოსნია და ჰერცეგოვინაში. მდებარეობს სერბთა რესპუბლიკის ქალაქ სრბაცის მუნიციპალიტეტში. კომლექსში შედის ჭაობები, დატბორილი ტერიტორიები, ტყე, სასოფლო-სამეურნეო მიწები და დასახლებული პუნქტები. ტბა მდებარეობს ბანია-ლუკიდან 45 კმ-ის დაშორებით. ზღვის დონიდან 100 მ-ზე. ტბის სგრძეა 5,5 კმ, ხოლო სიგანე — 1,7 კმ. მაქსიმალური სიღრმეა 2,5 მ., ხოლო ფართობი — 7,32 კმ². ტბა და მიმდებარე კომპლექსი დაცულია და წარმოადგენს ბუნების ძეგლს. ტბების კომპლექსის ტერიტორიაზე გაედინება სამი მდინარე: მატურა, სტუბლაია და ბრზაია. ტბის გარშემო მდებარეობს ქალაქები: გრადიშკა — 25 კმ-ში, ლაკტაში — 30 კმ-ში და ბანია-ლუკა — 45 კმ-ში. ტბაში გვხვდება 280 სახეობის მცენარე, 178 სახეობის ფრინველი და 26 სახეობის თევზი. Агенција Републике Српске за воде обласног ријечног слива Саве: Језера у Републици Српској Хидрометеоролошки завод Републике Српске: Језера у Републици Српској დაარქივებული 2011-08-17 საიტზე Wayback Machine. Званични сајт Спортско рекреативног центра „Бардача“ დაარქივებული 2016-07-31 საიტზე Wayback Machine. www.ramsar.org